Ankesaken mot Betew har blitt utsatt to ganger tidligere fordi Betew ble syk. Også onsdag var han for syk til å være til stede, opplyste hans forsvarer Marius Dietrichson. Dommeren bestemte likevel at saken skal gå uten at Betew er til stede i rettssalen, melder NRK.
Statsadvokat Tormod Haugnes, som er aktor i saken, sa til NTB før ankesaken startet at det ikke er aktuelt med en tredje utsettelse.
Oslo tingrett kom i juni fjor til at Betew skal gjeninnsettes i forvaring, en avgjørelse Betew anket. Det er satt av to dager til ankesaken i Borgarting lagmannsrett.